Stavebný objekt: 
SO 01 Cesta do Opačky (obec Opátka)


TECHNICKÁ SPRÁVA


Všeobecné údaje
Stavebný objekt - opravovaný úsek obecnej cesty sa nachádza v Košickom kraji, okres 
Košice - okolie, obec Opátka, katastrálne územie Opátka na parcelách KN-C č. 514/4, 514/10, 514/7 a 533/8. 
Cesta je miestnou komunikáciou slúžiacou v prvom rade obyvateľom obce a rekreantom na prístup k nehnuteľnostiam (vjazdy do dvorov) a v súčasnosti jedinou prístupovou trasou do lokality Opačka využívanou na odvoz dreva obhospodarovateľom lesov, spoločnosťou Mestské lesy Košice a.s.   
Kryt vozovky je po celej dĺžke živičný s rozsiahlymi rozrušeniami rôznej intenzity. Vyskytujú sa miesta poškodené hlbokými výtlkmi a deformáciami veľkého rozsahu. Podklad vozovky nie je poškodený. Krajnica je zemná vo vrastlom teréne bez dosypu kamenivom.

Technické údaje
Celková dĺžka úseku: 0,405 km
Opravovaný úsek: od napojenia cesty (ulice) v križovatke pri kostole po mostík cez potok za posledným domom vrátane
Kategória cesty: miestna komunikácia s asfaltovým krytom s priemernou šírkou vozovky 
3,50 m a zemnými krajnicami.

Spôsob prevedenia opravy
Na základe terénnej obhliadky a zisteného stavu je potrebné opravu realizovať v nasledovnom rozsahu (hlavné práce):
· odfrézovanie vypuklého stredu vozovky na pl. 250 m2
· v najviac poškodených úsekoch na pl. 750 m2 vyrovnať povrch doterajšieho krytu asfaltovým betónom hr. nad 30 do 60 mm
· na vyčistený pôvodný kryt vozovky s dosypanými výtlkmi aplikovať asfaltový spojovací postrek bez posypu kamenivom z cestného asfaltu 0,70 kg/m2
· na ploche 1 500 m2 po celej šírke vozovky rozprestrieť asfaltový betón vrstva obrusná AC11 v pruhu šírky nad 3 m z nemodifikovaného asfaltu tr. II, po zhutnení hr. 50 mm.


Vypracoval: Ing. Radoslav Opiňár					           V Košiciach 06/2026
